Մսի, կարագի և մնացած ապրանքատեսակների շուկայում առկա իրավիճակը տնտեսագետ Վահագն Խաչատրյանը պայմանավորում է Հայաստանում գործող տնտեսության մոդելի հետ, որը, նրա բնորոշմամբ, սպառված է։ Միևնույն ժամանակ տնտեսագետը նկատում է, թե ոլորտային պատասխանատվություն կրող պաշտոնյաները չեն ցանկանում պատասխանատու լինել իրավիճակի համար․ - «Էն մարդիկ, ովքեր որ պետականորեն պարտավոր են այդ շուկայական հարաբերությունների ձախողումների դեմը առնել, իրենք ուղղակի ասում են՝ շուկայական հարաբերություններ են։ Երբ որ մենք ասում ենք՝ մոնոպոլիաներ կան, ազատ մրցակցություն չկա, էդ դեպքում ինչո՞ւ շուկայական հարաբերությունների մասին չեն խոսում»: